**Invitation til ’Åben Skole’ dag**

**Kære *(indsæt navn på skoleleder eller anden modtager)***

Jeg skriver til dig på vegne af fodboldklubben *(indsæt klubbens navn)*, fordi vi, som led i den ’Åbne Skole’, godt kunne tænke os at indgå i et samarbejde med din skole og invitere jeres ind – og udskoling til en ’Åben Skole’ dag.
’Åben skole’ dagen er én af tre fagdage, der tilsammen udgør DBU’s undervisningstilbud ’Hovedet, Kroppen, Klubben’.

***Hvad er ’Hovedet, Kroppen, Klubben’?***

* Tre fagdage; En Trivselsdag (Hovedet), en Sundhedsdag (Kroppen) og en ’Åben Skole’ dag (Klubben).
* Sundheds- og Trivselsdagene består af klasseundervisning og opgaver med bevægelse. De håndteres af skolens egne lærere ud fra downloadmateriale, med udgangspunkt i en fyldestgørende lærermanual.
* Sundheds- og Trivselsdagene kan afholdes når det passer den enkelte klasse, uafhængigt af de andre deltagende klasser på skolen.
* ’Åben Skole’ dagen afvikles af to DBU-instruktører, og foregår hos os i fodboldklubben. Dagen har fokus på foreningsliv, frivillighed og bevægelse.
* Der er en gennemgående rød tråd i indholdet på de 3 fagdage, men de skal ikke nødvendigvis lægges i forlængelse af hinanden eller afvikles i en bestemt rækkefølge. Der er heller intet krav om at I skal afholde alle dagene, så hvis I blot ønsker at deltage i ’Åben Skole’ dagen er dette helt i orden.
* De tre fagdage understøtter kompetencemål samt færdigheds- og vidensmål for de pågældende klassetrin. Det gælder både mål for idræt, biologi samt sundheds- og seksualundervisning og familiekundskab (SSF).
* Hvis I vælger at deltage i ’Hovedet, Kroppen, Klubben’, vil I automatisk modtage undervisningsmaterialerne til Sundheds- og Trivselsdagene.

I kan læse nærmere om ’Hovedet, Kroppen, Klubben’ i den vedhæftede folder *(vedhæft folder)* eller på DBU’s hjemmeside:<https://www.dbu.dk/fagdage>

**Hvornår er det muligt**

Vi håber, at din skole har lyst til at besøge os på en ’Åben Skole’ dag og vil derfor meget gerne i dialog omkring et godt tidspunkt for afholdelse af en sådan dag, så den passer ind i jeres planlægning. I 2020 er det som udgangspunkt muligt at afholde ’Åben Skole’ dagen i følgende to perioder:

* April - juni
* August - oktober

**Vigtigt at vide om ’Åben Skole’ dagen**

Der kan max deltage **100 indskolingselever**og**60 udskolingselever** på 'Åben Skole' dagen, og både indskolingen og udskolingen skal deltage sammen. Ønsker I at deltage med flere elever end ovenstående antal, må I endelig meddele os dette, så vi kan kigge på mulighederne for at afholde en ekstra ’Åben Skole’ dag.

**Vi glæder os til at høre fra jer**

Du må rigtig gerne melde tilbage, om I har lyst til at besøge os til en ’Åben Skole’ dag, enten pr. telefon
*(indsæt nummer)* eller mail *(indsæt mailadresse).* Jeg tillader mig at kontakte dig igen i nærmeste fremtid, som opfølgning på denne mail.

**Med venlig hilsen**

*****(indsæt afsenders navn og klubbens navn)*